Aserbajdsjans riksvåpen

Aserbajdsjans riksvåpen ble antatt i sin nåværende form 1992. Den demokratiske republikken Aserbaijdsjan hadde et liknende riksvåpen fra 1918 til oppløsningen i 1920. Våpenet er sirkulært og har en rød flamme som sentralmotiv over et stort sølv oktagram Rub el Hizb (۞) med gull ramme. Mellom hver av spissene i den store stjernen er det mindre gull oktagrammer.

Flammesymbolet spiller på betydningen av landets navn: "Den evige ilds land". Bakgrunnsfargene er de samme som i nasjonalflagget. Under våpenet ligger en eikegren og et hveteaks.

Sovjetrepublikkens våpen 

Aserbajdsjanske SSRs våpen ble vedtatt 1937, og er utformet etter mønster av Sovjetunionens riksvåpen. Det viser en oljeboringsrigg, en soloppgang, hammer og sigd og en rød stjerne. Våpenet er omkranset av hveteaks og bomullsplanter og har øverst et bånd med teksten «Proletarer i alle land, foren dere!» i russisk og aserbajdsjansk: Бүтүн өлкəлəрин пролетарлары, бирлəшин! og Bütün ölkələrin proletarları, birləşin!.

Lenger ned har båndet teksten Den sosialistiske sovjetrepublikken  Aserbajdsjan på russisk og azeri.

Se også 
 Aserbajdsjans flagg
 Republikken Aserbajdsjans nasjonalsang
 Aserbajdsjan

Litteratur 
 Flaggen und Wappen der Welt, Bertelsmann-Lexikon-Verlag, 1992 (ISBN 3-570-01082-1)

Eksterne lenker 
 

Riksvåpen
Riksvåpen